Lingva nivelo

Lingva nivelo estas kapableco uzi lingvon por transdoni kaj ricevi signifon kun certa grado de akurateco.

Difino
Ne estas unueca difino de lingva nivelo. Iuj limigas ĝian signifon al parola kapablo, sed aliaj pli vaste uzas ĝin kaj por produktado kaj por komprenado de lingvo, kaj por ilia efika aplikado en diversaj praktikaj kuntekstoj. Malsamaj organizoj malsame klasifikas ĝin. Tiaj malharmonioj komplikigas la uzadon de la termino en diversaj lingvorilataj fakoj kiel legoscio, ekzamenado, endanĝeraj lingvoj, kaj lingva perturbo. Oni argumentis ke kvazaŭdenaska nivelo postulas scion de  20-40 mil vortoj, sed baza konversacia nivelo postulas eble nur 3000.

Evoluo
La akiro de kapablo en iu ajn lingvo komenciĝas per lernado de vortoj. Infanoj lernas siajn unuajn vortojn en la denaska lingvo antaŭ la aĝo de 12 monatoj, kaj ĝis 36 monatoj povas scii pli ol 900 vortojn kaj fari dirojn kompreneblajn al la homoj, kun kiuj ili plej ofte interagas.

La plialtigo de lingva nivelo plibonigas la komunikkapablon de persono. Dum la tempo, elmetate al novaj formoj de lingvaĵo en uzo, oni lernas novajn vortojn, frazostrukturojn, kaj signifojn, tiel pliakuratigante sian regon de la formoj de la lernata lingvo.

 Endanĝeraj lingvoj 
Endanĝeraj lingvoj, kiujn oni provas revigligi, povas havi malmultajn aŭ neniujn denaskajn parolantojn. La lernantoj de tiuj lingvoj relernas ĝin surbaze de dokumentaj rimedoj (ekz. vortlistoj, himnaroj, aŭ tradukitaj biblioj). La komunumo mem taksas la nivelon, ĝis kiu ĝi lernis lingvon. 

Kadroj
En Esperanto, oni ofte taksas la lingvan nivelon de homo per neformalaj terminoj:
malalta aŭ baza, meza, alta
komencanto, komencinto, progresanto, progresinto, fluparolanto, spertulo

Uziĝas ankaŭ la ses niveloj de la Komuna Eŭropa Referenckadro por Lingvoj: A1, A2, B1, B2, C1, C2.

La Skalo de Interagency Language Roundtable taksas lingvan nivelon per nombro de 0 ĝis 5. Ne ĉiam estas konsekvenca rilato inter la niveloj difinitaj en malsamaj kadroj, ĉar ili estas taksataj per malsamspecaj ekzamenoj.

Organizoj
Alliance Française
Asocio de Lingvaj Testistoj en Eŭropo
Edukado.net 
Goethe-Institut
Instituto Cervantes
Japana Fondumo
Konfucea Instituto
ILEI
Societo Dante Alighieri

Vidu ankaŭ
Vortprovizo
UEA Facila

 Referencoj 

Kategorio:Lernado de lingvoj
Kategorio:Pedagogio